Den Vest-Sjællandske Avis, 1842-07-14
Indenlandske Efterretninger. Kjøbenhavn den 12te Juli. Kongens Reise. Om denne hedder det i Aalb. Av. under 9de Juli, Nærværende Linier kunne endnu for Avisens Slutning bringe fraværende Læsere den glædelige Efterretning om Hs. Majestæt Kongens lykkelige Ankomst hertil under den fra saamange Steder tilstrømmende Mængdes Jubelraab. Fra aarle Morgenstund var allerede Alt i denne høitidelige Anledning i Bevægelse. Som bekjendt havde Dampskibet "Jris", Kl. 4/2 med en talrig Forsamling Herrer og Damer begivet sig ned ad Fjorden for ved Jyllands Kyst at bringe Landsfaderen Byens og Provindsens Velkommen. Et gunstigt Veir favoriserede Farten, og ved Ankomsten til Hals bragte allerede Røgen fra det kgl. Dampskib i det Fjerne det glade Budskab om Kongens Nærværelse. Da Jris" nærmede sig Ægir standsede det førstnævnte Dampskib i passende Afstand, og efterat Batteriet fra Hals havde givet Salut, begav Stiftamtmanden med Dampskibets Bestyrelse sig ud til det kgl. Dampskib for at udbede sig den Tilladelse at turde complimentere Hs. Majestæt og at frembære den Bøn, at Hs. Majestæt vilde vise den Naade at træde ombord paa "Jris", og, saaledes allerede i sine Undersaatters Midte, begive sig op til Staden. Med den Hs. Majestæt eiendommelige Velvillie blev Jndbydelsen modtagen og dette tilkjendegivet for Forsamlingen paa "Iris", af hvilken Budskabet herom besvaredes med et tordnende Hurraraab. Efterat Ægir, derpaa - modtagen ved Hals og langs med Fjordbredden af levende Velkomsthilsener - paa Hs. Majestæts Ønske havde fortsat Coursen et Stykke op af Fjorden, ledsaget af "Jris", bestemte Hs. Majestæt at gaae ombord paa dette. Ved Ankomsten paa "Jris" lød et trefoldigt Hurraraab, og en Kanon salut forkyndte, at Kongen befandt sig i sit Folks Midte. Efterat en Sang var bleven afsungen til Melodien Vift stolt paa Codans Bølge", gjenlød atter et Kongen leve over Liimfjorden. Den lige saa høitidsfulde som hjertelige Modtagelse havde ikke kunnet forfeile sit Jndtryk paa Hs. Majestæt, og synligen bevæget udtalte Hs. Majestæt sin Glæde over, allerede at befinde sig omgiven af sine trofaste Jyder, hvilke han beklagede denne Gang ikke at kunne tilføre Landets elskede Dronning. Dobbelt glædede det Hs. Majestæt at befinde sig ombord paa et Dampskib, der udgjorde et saa længe attraaet herligt Communicationsmiddel, som nu paa en gavnlig Maade vilde føre Jylland og Hovedstaden og Provindserne indbyrdes nærmere til hinanden. Hs. Majestæt behagede Fa derpaa naadigen at underholde sig med det tilstedeværende Selskab og, paa Bestyrelsens Jndbydelse, med Suite at indtage en Dejenner, ved hvilken de meest levende Ønsker udtaltes for Hs. Majestæt, som Hs. Majestæt besvarede med Ønsket for Dampskibsforetagendets Held. Dampskibet havde nu nærmet sig Byen, hvor alle til Fjorden stødende Bygninger og Pladse, vare besatte med en utallig Menneskemasse. Efterat "Jris", under vedvarende Hurraraab for den kongelige Giest, var passeret langs Byens med Mennesker, omkrandsede Fjordgebeet, standsede det ved Slottet, hvor Hs. Majestæt paa den smukt decorerede Bro modtoges af høiere Militair= og Civilauctoriteter under Folkets Hurraraab og Kanonernes Torden. Efter Ankomsten stedede Hs. Majestæt til Cour og Audients, og allerede i Eftermiddag agter Hs. Majestæt at begynde Jnspiceringen af de vigtigste communale Gjenstande." Ved Ankomsten til Helsingør i Fredags Aftes blev Kongen hilset af en talrig Deel af Helsingørs Jndvaanere, der paa Dampskibet Hamlet bragte ham deres Hilsen og afsang en i denne Anled(Berl. Av.) ning forfattet Sang.